# aaevaua

Толстова

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Алга Александр Егорович

Книга: Вăйă

Стихотворение: Вăйă

– Манăн пур карап.

– Кăтарт!

– Акă. Тинĕс ярап.

Винтисем вăрт-варт!

Ĕнтĕ кур, епле ишет!

Икĕ енĕ – хум та хум.

Çыннисен чăлт шурă тум.

Килĕшет-и?

– Килĕшет.

– Эп пулатăп капитан! –

Терĕ çирĕппĕн Çтаппан.

– Пит аван.

Ман трактор пур.

– Кăтарт!

– Ак вăл. Кур,

Çаврăнчĕ вăрт-варт.

Лăпкă, уçă ирпеле

Кĕрлеттерчĕ хирпеле.

Тытăнчĕ сухалама,

Çереме çавăрттарма!..

Ну, мĕнле?

– Тĕлĕнмелле!

– Тракторист пулатăпах! –

Терĕ харсăр Аристарх.

– Пит аван.

Пĕл, манн мĕсек?

– Кăтарт!

– Самолёт. Вĕçекенскер.

Акă старт.

Сан ăçта çитмелли пур?

Лар. Çĕкленчĕ. Урр-урр-урр!..

Шывсем урлă, тусем урлă

Вăл вĕçет. Кам курн?

– Курнă!

– Эп каятăп летчика! –

Терĕ паттăр Ваçинка.

Пит аван ку.

– Сан мĕн пур?

– Ман салтак пăшалĕ.

Акă, кур –

Тăшмана ăшалĕ!

Халь те, мирлĕ вăхăтра.

Чикĕре салтак тăрать.

Чап-мухтав çав паттăра!

Çар пит вăйлă пулмалла…

Эп тухап генерала, –

Терĕ çивĕччĕн Ваçук.

– Аманнисем пур е çук?

Урăра шăрпăк лартсан-и,

Пӳнĕре кăштах кассан-и,

Кил кунта часрах, тăванăм!

Шурă бинт тем чухлĕ манăн, –

Терĕ савăнăçлăн Анюк.

– Тинĕсре те ишрĕмĕр,

Сывлăшра та вĕçрĕмĕр,

Çĕнĕ çерем уçрăмăр,

Чип-чипер вылярăмăр, –

Аманнисем çук!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.